डोम राजा जगदीश चौधरी का निधन, प्रधानमंत्री नरेंद्र मोदी ने जताया शोक
वाराणसी सीट से सांसद और प्रधानमंत्री नरेंद्र मोदी के प्रस्तावक रहे डोम राजा जगदीश चौधरी का मंगलवार की सुबह निधन हो गया। परिजनों के मुताबित सुबह अचानक उनकी तबीयत बिगड़ गई।
वाराणसी: वाराणसी सीट से सांसद और प्रधानमंत्री नरेंद्र मोदी के प्रस्तावक रहे डोम राजा जगदीश चौधरी का मंगलवार की सुबह निधन हो गया। परिजनों के मुताबित सुबह अचानक उनकी तबीयत बिगड़ गई। इसके बाद उन्हें अस्पताल में भर्ती कराया गया। जहां उनकी मौत हो गई। जानकारी के मुताबित डोमराजा लंबे समय से जांघ में घाव की समस्या से परेशान थे। उनका मणिकर्णिका महाश्मशान घाट पर अंतिम संस्कार होगा। निजी अस्पताल में इलाज के दौरान डोम राजा ने आखिरी सांसें लीं। परिजनों के मुताबित सुबह अचानक उनकी तबीयत बिगड़ गई। इसके बाद उन्हें आनन-फानन में अस्पताल में भर्ती कराया गया। भर्ती होने के कुछ समय के बाद ही उनकी मौत हो गई। जानकारी के मुताबित डोमराजा लंबे समय से जांघ में घाव की समस्या से परेशान थे।यूपी के सीएम योगी आदित्यनाथ ने डोमराजा के निधन पर उन्हें श्रद्धांजलि दी है। सीएम योगी ने ट्वीट में कहा, 'सामाजिक समरसता की भावना के प्रतीक पुरुष, काशीवासी डोमराजा श्री जगदीश चौधरी जी का निधन अत्यंत दुःखद है। श्री जगदीश चौधरी जी का कैलाशगमन सम्पूर्ण भारतीय समाज की एक बड़ी क्षति है। बाबा विश्वनाथ से प्रार्थना है कि आपको अपने परमधाम में स्थान प्रदान करें।'